سالڤادۆر دالی

سالڤادۆر دۆمینگۆ فلیپی جاکینتۆ دۆمینیچی ئی دالی دی پوبۆل ناسراو بە سالڤادۆر دالی (؛ ١١ی ئایاری ١٩٠٤ – ٢٣ی کانوونی دووەمی ١٩٨٩) ھونەرمەند و نیگارکێشێکی بەناوباگی سوریاڵیزمی سەدەی بیستەمی ئیسپانی بوو. لە ھونەری وێنەی سیریالیدا دەستێکی باڵای ھەبووە. لە ١١ی ئایاری ١٩٠٤ لە ناوچەی جرندە لە ئیسپانیا لەدایک بوو و لەناو خێزانێکی دەوڵەمەنددا ژیانێکی خۆشی بەسەربردووە و دایک و باوکی ھەموو داواکارییەکانیان بۆ جێبەجێ کردووە.

سالڤادۆر دالی ئەوندە نازی دەدرایی لەلایەن دایک و باوکێوە زۆر سەرکێشانە مامەڵەی لەگەڵ چواردەورەکەیدا دەکرد بۆ نموونە جارێکیان پاڵی بەھاوڕێیەکییەوە ناوە لەشوێنێکی بەرزەوە و خەریک بووە بیکوژێت و شەقی لە خوشکەکە ھەڵدەدا و یان تاکو مردن پشیلەی ئەشکەنجەداوە و تام و چێژیشی لەم ھەڵسوکەوتانەی کردووە.

سالڤادۆر دالی یەکەم وێنەی خۆی لەتەمەنی ٧ ساڵیدا کێشاوە و لەقوتابخانەش وێنەکانی جێگای سەرنج ڕاکێشان بووە ھەر بۆیە خێزانەکەیی و مامۆستاکانیش ھانیان داوە بچێتە ئەکادیمیای ھونەرە جوانەکانی سان فیرناندۆ لەمەدرید، لە ساڵی ١٩٢٤ گۆنگی بە قوتابخانەی میتافیزیقی و بنەماکانی داوە، لە ساڵی ١٩٣١ وێنەی سووربونی زاکیرەی کێشاوە کە لەبەناوبانگترین وینەکانی بووە، لە کۆتایی سییەکاندا ناوبانگێکی بەر بڵاوی دەکردووە و لە نیویۆرک نیشتەجێبووە، لە ساڵی ١٩٤٨ گەڕاوەتەوە بۆ کەتالۆنیا و چووەتە نێو ھونەری کلاسیکی ئایینییەوە و ژمارەیەک وێنەی ئایینی کێشاوە.

لە ساڵی ١٩٢٨ لەپاریس سالڤادۆر دالی سیناریۆی فیلمی سەکێکی ئەندەلوسی نووسیوە و لە ساڵی ١٩٣٠ سیناریۆی فیلمی سەردەمی ئاڵتوونی نووسیوە و ھەردوو فیلمەکەش بەوە ناسراوە کە دۆرە لەعەقڵ و مەنتیقەوە، لە ساڵی ١٩٦٤ کتێبێکی لەپاریس بڵاوکردووەتەوە لەژێر ناونیشانی یادەوەرییەکانی کەسێکی بیلیمەت.
بەرھەمەکانی سالڤادۆر دالی نموونەیی بۆنە و زۆر سەیر و سەمەرە و لەباو بەدەر بووە و ژیانی و ھونەرەکانی تیکەڵەیەک بوونە لەشێتی و بیلیمەتی، بەڵام خودی دالی خۆی بەجیاوازی و بێوێنەیی دەمێنیتەوە.

لە ساڵی ١٩٨٤ لەبارودۆخێکی تەمومژاویدا لەژوورەکەی خۆیا ئاگری تێبەربووە بەڵام تاکو ٥ ساڵی دیکە ژیاوە و لە ٢٣ کانوونی دووەمی ساڵی ١٩٨٩ لەتەمەنی ٨٤ ساڵیدا ماڵاوایی لەژیان کردووە.

 سەرچاوەکان 
 بیوگرافیای سالڤادۆر دالی
 ویکیپیدیای عەرەبی

پۆل:ھونەرمەندان ئیسپانی
پۆل:مردووانی ١٩٨٩
پۆل:لەدایکبووانی ١٩٠٤
پۆل:ھونەرمەندانی سوریالیزم
پۆل:وێنەکێشەکانی ھاوچەرخ
پۆل:فێدێریکۆ گارسیا لۆرکا